section_heading: Odlazak iz politike i smrt
paragraph_text: Krajem osamdesetih se povlači iz politike. Raspad bivše države i demokratske promjene u Hrvatskoj dočekuje kao umirovljenik, živi povučeno, izvan političkog života, ostavši dosljedan svemu što je radio u bivšem, jugoslavenskom sistemu.<blockquote>"''Ja san komunista i to ću i ostat. Ničega se ne želin odricat, a najmanje svojega komandanta, druga Tita. S Titon san živija, s njin ću i umrit. A najviše se gadin ovi konvertiti. Ča je Bernardo Jurlina? Zato ja poštujen Marka Veselicu. S njin se ne moran slagat, ali čovik svojon dosljednošću zaslužuje rišpet!''"Jednom prilikom, devedesetih godina prošlog stoljeća, kada je završio u bolnici, u Splitu, njegova je kćerka otišla kod dr. Dodiga, kojem je Baja ranije pomogao da nađe specijalizaciju, te ga je obišla Bajina kćerka, ali im je ovaj odbio pomoći. Prema Bajinim kazivanjima u intervjuu Feral Tribuneu, kada je Franjo Tuđman prvi put došao u Split, navodno je bio rekao kako "Split više neće biti Bajina bašta!" Da bi prilikom drugog posjeta izjavio: "bye, bye Baja!" U vremenima Domovinskog rata, spominjale su se čak neke liste za odstrijel, pa su čak govorili kako Baja ne bi smio hodati po Marjanu, da bi ga od mogućih neugodnosti i progona, na jednoj sjednici uprave Hajduka zaštitio Nadan Vidošević, rekavši pritom: "''Nemojte na Baju, niste Vi valjda veći Hrvati od njega?! On se pošteno tukao za svoj narod protiv fašista!''"